  Наталья Тетерина Суй-пыдзыя сӧсыр спортсменъёс пӧлын трекын велоспортъя Россилэн чемпионатаз Удмуртиысь Арслан Гильмутдинов но Сергей Пудов быдэн 3 медаль утӥзы. Ӵошатсконъёс 1-3 тулыспалэ Санкт-Петербургысь «Локосфинкс» олимпи велотрекын ортчизы, ивортэ Удмуртиысь спортивно-адаптивной школалэн пресс-службаез. Арслан Гильмутдинов зарни, азвесь но бронза медальёс утӥз. Сергей Пудовлэн медальёсын шыкысэз кык «зарнилы» но одӥг «азвесьлы» узырмиз. Чемпионатэ Россилэн 9 улосвылъёсысьтыз 25 спортсменъёс пыриськизы. Воргоронъёс 1 иськеме нимаз ӵошатсконын ворттӥзы, нош нылкышноос — 500 метре. Со сяна, кунлэн первенствояз уйыса ворттонын, командаен спринтын но скретч амалын вожвылъяськонъёс ортчизы. Пусъём, ортчем ӵошатсконъёслы йылпумъянъёсъя трекын велоспортъя дуннелэн чемпионатаз Россилэсь сборнойзэ кылдытозы, со 21-26 южтолэзе Бразилиын радъяськоз.  Тегъёс: Спорт Удмуртия Санкт-Петербург сӧсыръёс велоспорт  